हनुमान जी की आराधना के लिए आज का दिन बेहद शुभ है। क्योंकि आज पवन पुत्र हनुमान जी का जन्मोत्सव है। राम भक्त हनुमान भगवान शिव के रुद्र अवतार हैं। इनकी कृपा मात्र से भक्तों के समस्त दुःख-दर्द पलभर में दूर हो जाते हैं। विशेषकर उत्तर भारत में हनुमान जन्मोत्सव हर वर्ष चैत्र मास में शुक्ल पक्ष की पूर्णिमा तिथि को मनाया है। वहीं दक्षिण भारत में हनुमान जन्मोत्सव कार्तिक माह के कृष्ण पक्ष की चतुर्दशी को मनाया जाता है। पौराणिक ग्रंथों में भी दोनों तिथियों का उल्लेख मिलता है लेकिन एक तिथि को जन्मदिवस के रुप में तो दूसरी को विजय अभिनन्दन महोत्सव के रुप में मनाया जाता है।